มีอะไรกับแฟนเอาออกไม่ทันแต่หลั่งนอกค่ะแล้วกลัวท้องแต่ทานยาคุมฉุกเฉินไปแล้วหลังจากนั้น1ชมคือซื้อยาคุมฉุกเฉินมาทานค่ะ เมนมาล่าสุดวันที่2 จะท้องไหมคะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ถือว่ามีน้อยอยู่ ทั้งนี้ หากเป็นยาคุมชนิดที่มี 2 เม็ดใน 1 แผง ก็ต้องอย่าลืมทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วยค่ะ ยาจึงจะออกฤทธิ์ได้เต็มประสิทธิภาพและหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ สำหรับประจำเดือนจริงๆ นั้น ก็อาจมาช้ากว่าปกติได้ค่ะ